Turismo en Grekujo

**Turismo en Grekujo** estas unu el la plej gravaj sektoroj de la landa ekonomio. Grekujo estas unu el la plej vizitataj turismejoj de Eŭropo ekde proksimume 1970. Turismo estas stimulata de vasta ŝato al greka kulturo kaj greka historio, kiun spegulas ĝiaj 19 mondaj heredaĵoj laŭ Unesko, inter la plej multaj por unu lando en Eŭropo kaj en la mondo, kaj de ĝiaj longa marbordo, multaj insuloj, kaj belaj strandoj.  En 2023 Grekujo estis la 10-a plej vizitata lando de la mondo, kun proksimume 33 milionoj da turistoj.

 de Engremni en la greka insulo Leŭkado, fama pro sia klara blua akvo, estas populara turismejo.]]

Grekujo estas unu el la plej popularaj celoj de GLAT-turismo en Eŭropo. Ankaŭ gravas religia turismo kaj pilgrimado, ekoturismo, kongresa turismo, kaj medicina turismo, kaj oni klopodas pli reklami sezonan turismon. Inter la plej popularaj turismejoj estas la ĉefurbo Ateno, la insuloj Santorino, Mikono, Rodoso, Korfuo kaj Kreto, kaj la duoninsulo Ĥalkidiko.

## Historio 
La radikoj de turismo en Grekujo estas spureblaj jam en antikva tempo. Kulturaj interŝanĝoj okazis inter la kolonioj de Granda Grekujo kaj la frua Roma Respubliko. Jarcentojn poste, kiam Romo dominis la Mediteraneon, Grekujo fariĝis roma provinco kaj grekoj fariĝis romaj civitanoj, la rezulta kultura interŝanĝo tiris grandan nombron da romaj turistoj al famaj centroj de greka filozofio kaj scienco, kiel Ateno, Korinto kaj Tebo.

Amasturismo en moderna Grekujo ekfloris en la jardekoj de 1960 kaj 1970. Dum tiu tempo grandaskalaj hoteloj kaj similaj ejoj konstruiĝis, kaj la nombro da internaciaj turistoj pligrandiĝis tra la jaroj.   

### Plaĝoj
Popularaj plaĝaj stacioj estas konstruitaj interalie en Kreto, Rodoso, Koo, Korfuo, Cefalonio, Zakinto, kaj Skiato, kaj vizitiĝas de milionoj da eksterlandaj turistoj en ĉiu jaro. La unua integrita distrostacio de Grekujo estos Hotelo & Kazino Hard Rock Ateno kiam ĝi malfermiĝos en 2027. 

### Hoteloj 

File:Porto Carras Sithonia.jpg|La kvinstela Hotela Stacio Porto Carras en Ĥalkidiko gastigis la kunsidon de gvidantoj de la Eŭropa Unio en 2003
File:Unnamed Road, Kerkira 490 83, Greece - panoramio.jpg|Hotelo en Korfuo
File:Imaret Hotel Kavala@20171023 04.jpg|Hotelo Imaret en Kavala
File:Thessaloniki, Greece - panoramio (2).jpg|Makedonia Palace en Tesaloniko
File:GDM Megaron Luxury Hotel.jpg|Hotelo Megaron en Iraklio
File:Hotel Pyrgos Mytilinis.JPG|Hotelo Pyrgos en Mitileno
File:Navarino Dunes panorama.jpg|Costa Navarino en Mesenio
File:Ощущение комфорта и умиротворения. Blue Palace, a Luxury Collection Resort ^ Spa Hotel и несколько вилл. Elounda. Lasithi. Crete. Greece. Июль 2013 - panoramio.jpg|Hoteloj en Elunda, Kreto
File:Sani Resort.jpg|Banstacio Sani en Sani, Ĥalkidiko
File:Kyrimai-hotel.jpg|Hotelo Kyrimai en Mani, Mesenio

La Greka Ĉambro de Hoteloj en 2016 nombris hotelojn kaj hotellitojn de Grekujo jene:

### Jaĥthavenoj 
Grekujo havas 51 jaĥthavenojn kaj 14,661 ŝipligejojn, kiuj liveras ŝipparkajn lokojn, brulaĵon, akvon, elektron, telefonadon, kaj aliajn servojn.

Kelkaj el la plej evoluintaj kaj uzataj jaĥthavenoj de Grekujo situas malmultajn kilometrojn for de la centro de Ateno. La havenoj de Alimos kaj Flisvos, en la bordo sude de Ateno, kune havas spacon por pli ol 1800 ŝipoj.

### Varmaj fontoj kaj kuraclokoj 
Grekujo havas 752 varmajn fontojn. Multaj klasifikiĝas kiel kuracaj de la Nacia Instituto por Geografia kaj Minerala Esplorado. Kelkaj estis konataj kaj uzataj jam en la antikveco, kiam kuraca turismo al varmaj fontoj estis unu el la plej fruaj specoj de turismo. En 1983 fondiĝis la Greka Asocio de Varmfontaj Municipoj. Kelkaj antikvaj kuracostacioj situis en Edhipsos, konata jam en la tempo de Aristotelo, Lutraki, menciita de Ksenofonto, Traianupoli, fondita de la imperiestro Trajano en la 2-a jarcento, kaj aliaj atestiĝas de la bizanca periodo, kiel la varma banejo de Langadhas. Fine de la 19-a jarcento kaj komence de la 20-a ĉirkaŭis la varmajn fontojn hoteloj kaj restoracioj celitaj por eksterlandanoj, kaj pluraj eminentuloj en Grekujo kaj la grekaj partoj de la Otomana Imperio investis en turisma infrastrukturo kaj turismejoj. Varmfonta turismo disvastiĝis precipe en la jardekoj de 1960 kaj 1970, kaj en la jardeko 1980 ĝin subtenis programo por socia turismo, kiu grandaparte subvenciis la elspezojn de maljunaj uzantoj de la kuraclokoj. Nuntempe multaj kuracofontoj rigardiĝas kiel kadukaj aŭ malmodernaj kompare al internaciaj atendoj. Pli luksaj esceptoj troviĝas en la Pozar, Edhipsos, Lutraki (proksime al Korinto),

## Kulturaĵoj
### Muzeoj 
En la Greka Respubliko troviĝas pluraj specoj de muzeoj. Preskaŭ ĉiu urbo de Grekujo havas urban arkeologian muzeon kun trovaĵoj de la ĉirkaŭa areo. Tamen la plej multaj situas en grandaj urboj kiel Ateno, kie troviĝas la Akropola Muzeo kaj la Nacia Arkeologia Muzeo. Krome estas multegaj bildmuzeoj, kiel la Nacia Pinakoteko (Ateno). Ankaŭ en Tesaloniko estas multaj muzeoj, interalie la Bizanca Muzeo. Totale, proksimume 150 muzeoj estas facile alireblaj por turistoj en Grekujo.   

La greka ĉefurbo Ateno havas multajn arkeologiejojn. La plej famaj estas la Akropolo, la Templo de Olimpia Zeŭso, la antikva tombejo Keramiko, la Filopapa Monteto, la Turo de la Ventoj, la Akademio de Platono, kaj la Agoro.

En la ĉirkaŭatena regiono Atiko estas la maratonaj tumuloj, montetoj faritaj por enterigi la cindrojn de la atenaj kaj plateaj hoplitoj, kiuj mortis en la Batalo de Maratono. Trovaĵoj rilataj al la batalo aŭ de la sama loko konserviĝas en la apuda Arkeologia Muzeo de Maratono. En okcidenta Atiko situas Eleŭziso, kie de eble 1700 a.K. ĝis la 4-a jarcento p.K. oni celebris la Eleŭzisajn Misterojn, ankaŭ nomatajn Misteroj de Demetero kaj la Knabino. En la orienta ekstremo de Atiko estas Sunio, kun ruina Templo de Pozidono.

En Centra Grekujo situas Tebo, antikva urbo kiu rivalis kun Ateno kaj havis grandan rolon en greka mitologio. Delfo estas la plej fama antikva orakolejo kaj la loko de la Pitiaj Ludoj, kaj havas faman antikvan teatron. Termopiloj famas ĉefe pro la batalo okazinta tie en 480 a.K., en kiu greka armeo de verŝajne nur sep mil (inter ili la konataj 300 spartanoj) dum longa tempo haltigis multe pli grandan armeon, de laŭ diversaj taksoj 70 000-300 000 persoj, estratan de Kserkso.

La suda parto de kontinenta Grekujo estas la duoninsulo Peloponezo, kun tre diversaj arkeologiejoj. Ĉe la norda ekstremo estas antikva Korinto, kie okazadis la Istmaj Ludoj, proksime al la samnoma moderna urbeto. En la nordokcidento estas Epidaŭro, kun restaŭrita antikva teatro; Argo, kun pluraj antikvaj ruinoj, interalie la Herejo; kaj Nemeo, kie laŭ greka mitologio Heraklo venkis la Nemean Leonon de la diino Hero, kaj kie en la antikveco okazadis la Nemeaj Ludoj. El prahistoria tempo restas Miceno. Ĝi estis unu el la ĉefaj centroj de la micena civilizo, kiu okupis sudan Grekujon kaj partojn de sudokcidenta Anatolio en la periodo 1600-1100 a.K. Tirinto estas alia micena arkeologiejo de la sama regiono.

Centre de la Peloponezo estas Sparto, kies antikvaj ruinoj situas proksime al la moderna urbeto, plej grave la tombo de Leonido; Tegeo, grava religia centro de antikva Grekujo, kie estas la Templo de Ateno Aleo; kaj Likozuro, kiun Paŭzanio kredis la plej malnova urbo de la mondo.

En la okcidenta flanko de la duoninsulo estas Baso, arkeologiejo en la nordorienta parto de Mesenio; la ruinoj de la klasika urbo Meseno refondita de Epaminondo en 369 a.K.; kaj en Pilo, la ruina Palaco de Nestoro, kiu estas la ĉefa strukturo en granda loĝloko de la Malfrua Helada epoko, verŝajne iam ĉirkaŭita de fortikigita muro. En la nordokcidento estas Olimpio, scenejo de la antikvaj Olimpiaj Ludoj. Tie restas multaj antikvaj ruinoj, interalie la Templo de Zeŭso, la Templo de Hero, la Luktejo kaj la Leonidejo.

La arkeologiejoj en Epiro, la okcidenta parto de kontinenta Grekujo, inkludas la ruinojn de Ambracio, la antikva ĉefurbo de Piro de Epiro; Dodonon, kies sanktejon oni supozis la plej malnova greka orakolejo, eble de la 2-a jarmilo a.K.; Elajon, apud la enfluejo de Aĥerono; kaj Gitanon. Nikopolo aŭ Aktia Nikopolo, ankaŭ en Epiro, fondiĝis en 31 a.K. de Oktaviano memore al lia venko super Antonio kaj Kleopatro ĉe Aktio la antaŭan jaron. Krome estas ruinoj laŭ ies kredo apartenantaj al la Nekromanciejo de Aĥerono, antikva nekromancia templo dediĉita al Hadeso kaj Persefono.

Tesalujo, alia regiono de centra Grekujo, havas arkeologiejon en Lariso, la Monteto Frurio, kie situas antikva teatro kaj ruina baziliko.

La dua urbo de Grekujo laŭ grandeco estas Tesaloniko, kromnomata la "kunĉefurbo". Ĝi havas multajn historiajn konstruaĵojn, el kiuj kelkaj estas monda heredaĵo de Unesko, interalie la Arko de Galerio kaj la Rotundo, la Eklezio Panaya Khalkeon kaj la Blanka Turo.

En la apuda regiono Makedonujo estas Dio, sanktejo de la antikvaj makedonoj. En Dio situas granda templo dediĉita al Zeŭso kaj serio de temploj de Demetero kaj Iziso. Samregione, Pelo estas la ĉefurbo de antikva Makedonujo kie naskiĝis la makedonaj reĝoj Filipo la 2-a kaj Aleksandro la Granda.

Aliaj arkeologiejoj en Makedonujo estas Olinto en Ĥalkidiko; Filipio, fondita de la makedona reĝo Filipo la 2-a sur la antaŭa traka kolonio; Amfipolo, antikva urbo iam loĝata de Edonoj; Libetro, antikva urbo proksime al Olimpo, kie Orfeo estis enterigita de la Muzoj; Stagiro, ruina urbo fama kiel la naskejo de Aristotelo; kaj Veryina, monda heredaĵo de Unesko, kie situas la makedonaj reĝaj tomboj kaj la ruinoj de la antikva makedona ĉefurbo.

Trakujo, kies okcidenta parto apartenas al moderna Grekujo, havas arkeologiejon en Abdero. Dhidhimotikho estas historia urbeto proksima al la turka landlimo kun multaj antikvaj grekaj, bizancaj kaj otomanaj vidindaĵoj, interalie la ruinoj de la antikva urbo Plotinopolo, la bizancaj fortikaĵoj konstruitaj ĉirkaŭ la urbeto, la Bajezida Moskeo konstruita en 1420 kaj la Silenta Banejo, la plej malnova hamamo en Eŭropo.

La grekaj insuloj havas multajn proprajn historiajn lokojn. Ĥalkido situas en Eŭbeo. Deloso estas senhoma insulo en la Cikladoj, fama pro siaj multaj arkeologiejoj, interalie la Stoibadeion, la Templo de la Delosanoj, la Teraso de la Leonoj kaj la Domo de la Delfenoj. En Siro, proksime al Pireo, kaj atingebla de ĝi per pramvojaĝo daŭranta nur 2.5 horojn, estas la novklasika urbo Ermupolis, kie du civilizoj kaj religioj kunvivis pace. Ĝi havas plaĝojn, klasikan teatron, kazinon, ĝeneralan malsanulejon, kaj multajn vidindaĵojn.

Santorino, unu el la Cikladoj, estas la situo de Tero, antikva urbo sur kresto de la kruta, 360-metra monto Mesavuno, kaj de Akrotiri, minoa loĝloko el la Bronzepoko.

La Samotraka Templaro, sur la insulo Samotrako, estas unu el la precipaj tutgrekaj religiejoj.

Kreto, la plej granda greka insulo, havas arkeologiejojn en Festo sude, Zakro oriente, kaj meze kaj plej grave Knoso, fama pro sia ruina minoa palaco kun virbovaj motivoj.

En Rodoso, insulo en la Dodekanezo, situas la Akropolo de Rodoso, konstruita en la Klasika Periodo de Grekujo (ĉ. 500-323 a.K.); la Akropolo de Lindo, natura akropolo fortikigita sinsekve de grekoj, romanoj, bizancanoj, la Ordeno de Sankta Johano kaj la otomanoj; kaj la antikva urbo Kamiro. Sur la proksima insulo Koo estas la ruina Asklepiejo, unu el la plej grandaj kuractemploj de antikva Grekujo, kie Hipokrato, la "patro de la medicino", edukiĝis. En Kastelorizo, la plej orienta insulo de Grekujo, estas likia tombo, tranĉita el la roko de la anatolia civilizo de la likianoj.

## Alternativaj turismoj 
### GLAT-turismo 
Grekujo estas unu el la plej popularaj eŭropaj celoj de GLAT-turismo, precipe la plej grandaj urboj (Ateno kaj Tesaloniko) kaj iuj insuloj, kiel Lesbo, Santorino, Skiato kaj Mikono. Ĉi-lasta estas aparte bone konata GLAT-amika turismejo, kun multaj negocoj celataj al la GLAT-komunumo. Skiato kaj Mikono taksiĝas inter la plej GLAT-amikaj turismejoj de la mondo.

### Religia turismo 
Grekujo reklamas religian turismon kaj pilgrimadojn al lokoj kun signifaj religiejoj, ekzemple la kristanaj monaĥejoj en Meteora kaj Athos, kunlabore kun aliaj landoj.

### Medicina turismo 
La modera klimato, bone edukitaj medicinistoj, kaj avangarda medicina tekniko kontribuas al ĝia medicina vojaĝa industrio.

### Ekoturismo 
]]
En la lastaj jardekoj Grekujo fariĝis celo de ekoturismo (precipe marŝado, kanuado, kavernogrimpado kaj rokogrimpado). La ĉefaj skiejoj de Grekujo estas Arakhova, Kalavrita, Karpenisi kaj Metsovo.

### Kongresa turismo 
Kongresa turismo, ofertata al akademiaj, negocaj, kaj kulturaj merkatoj, estas apogoŝtono de la landa turisma politiko. La greka registaro, kun forta subteno de lokaj aŭtoritatoj, ofertas grandajn mondonacojn, luojn, kaj dungosubvenciojn por starigi novajn kongresejojn kaj pligrandigi la ekzistantajn. Raporto en *Meeting and Incentive Travel* listigis Grekujon kiel okan en la mondo laŭ kongresaj tranoktoj.

### Sezona turismo 
La registaro intencas reklami kvarsezonan kaj vintran turismon en Grekujo al eksterlandanoj.

## Ekonomia efiko 
]]
En 2023, Grekujo gajnis €19,746,000,000 (proksimume 11% de la MEP) pere de la turisma industrio.  

La plej gravaj fontlandoj (en miloj da eŭroj) estis:

## Statistiko 
, sablostrando en Zakinto]]

ImageSize=width:270 height:300
PlotArea=left:60 bottom:75 top:10 right:16
AlignBars=justify
Period=from:0 till:7
TimeAxis=orientation:horizontal

Colors=
 id:gray value:gray(0.5)
 id:line1 value:gray(0.9)
 id:line2 value:gray(0.7)

ScaleMajor=unit:year increment:1 start:0 gridcolor:line2
ScaleMinor=unit:year increment:1 start:0 gridcolor:line1

BarData=
 bar:January text:Januaro
 bar:February text:Februaro
 bar:March text:Marto
 bar:April text:Aprilo
 bar:May text:Majo
 bar:June text:Junio
 bar:July text:Julio
 bar:August text:Aŭgusto
 bar:September text:Septembro
 bar:October text:Oktobro
 bar:November text:Novembro
 bar:December text:Decembro

PlotData=
 color:tan1 width:10

 bar:January from:start till:0.63 text:
 bar:February from:start till:0.57 text:
 bar:March from:start till:0.66 text:
 bar:April from:start till:1.4 text:
 bar:May from:start till:2.5 text:
 bar:June from:start till:4.3 text:
 bar:July from:start till:6.1 text:
 bar:August from:start till:6.5 text:
 bar:September from:start till:5.1 text:
 bar:October from:start till:3.1 text:
 bar:November from:start till:1 text:
 bar:December from:start till:0.76 text:

TextData=
 pos:(50,37) textcolor:gray fontsize:M text:Turismaj vizitoj en 2023 (milionoj)
TextData=
 pos:(50,20) textcolor:gray fontsize:M text:Fonto: Trading Economics / 
TextData=
 pos:(50,3) textcolor:gray fontsize:M text:Greka Turisma Federo

In 2024, Grekujo ricevis 40,7 milionojn da eksterlandaj turistoj, kreskego kompare al la 19,3 milionoj en 2009. Iom pli ol duono de la turistoj venas de aliaj landoj de la Eŭropa Unio (21,8 milionoj).

Tradicie, la precipaj turismaj merkatoj por Grekujo estis Germanujo, Britujo, Italujo, Bulgarujo, Francujo kaj Usono. En 2023, la 10 plej gravaj fontlandoj laŭ nombro da vizitoj estis: kaj por aŭstroj laŭ enketo en 2024. La Greka Nacia Turisma Organizaĵo tenas du oficejojn en Ĉinujo, unu en Ŝanhajo kaj alian en Pekino.

La plej aktiva sezono por turismo en Grekujo daŭras de majo ĝis septembro, kun proksimume 75% de ĉiuj vizitoj.

## Reklamado 
 fotita el la Filopapa Monteto]]

Turismo en Grekujo estas administrata de Greka Nacia Turisma Organizaĵo (GNTO).

File:Kastoria-Kostur-View.jpg|Kastorya, urbo apud Lago Orestyadha
File:The hypocaust of the Great Baths complex, Ancient Dion (7094483903).jpg|Antikva Dio, Pierio
File:Amphipolis Lion.jpg|La Leono de Amfipolo, proksime al la Kasta Tombo
File:Χιονοδρομικο φαλακρου.jpg|Skistacio en Falakro
File:Κοιλάδα Τεμπών - Αγία Παρασκευή - Άλσος με θέα τον ποταμό Πηνειό.jpg|Valo de Tempo
File:Snow Landscape 27-1-2017-1.jpg|Parnasa skistacio
File:Platamonas, Pieria prefecture, Greece.jpg|Kastelo de Platamona
File:Metsovo village, Northen Greece.jpg|La epira urbeto Metsovo
File:Mountains to the North.jpg|Pinda Nacia Parko in kontinenta Grekujo
File:Dodona Theater - Gallery version.jpg|Antikva teatro ĉe Dodona, Epiro
File:Corfu, Greece - panoramio (86).jpg|Palaco de Sanktaj Mikaelo kaj Georgo, Kerkira
File:Pargapanorama.jpg|Rigardo al Pargha, sur la Iona marbordo
File:Port Mytilene.jpg|Urbeto Mitileno sur insulo Lesbo
File:Grandpalace3.JPG|Palaco de la Granda Mastro de la Kavaliroj sur insulo Rodoso
File:Pyrgichios.jpg|Mastikhokhorya sur insulo Ĥio
File:Greece meteora monasteries.JPG|Meteora en Tesalujo
File:Delphi tholos cazzul.JPG|Arkeologiejo Delfo
File:Acheron River%27s Canyon.png|Kanuado sur Aĥerono en Epiro
File:20090727 epidavros12.jpg|Antikva teatro de Epidaŭro
File:Mystras palace 1.jpg|Palaco de Mistraso, Peloponezo
File:Ancient theatre of Sparta 01.jpg|Teatro de antikva Sparto, kun la moderna urbeto kaj Monto Taigeto fone
File:Vathia Mani Greece 2.jpg|Turdomoj de Vathya, Duoninsulo Mani.
File:Monemvasia - Rock.jpg|Roko de Monemvasia
Posidonos, Ermoupoli 841 00, Greece - panoramio (1).jpg|Ermupolis sur insulo Siros, Cikladoj
File:City of Naxos.jpg|Urbo Nakso sur insulo Nakso, Cikladoj
File:Lindos Rhodes.jpg| Lindo sur insulo Rodoso
File:Koules Fortress in Heraklion.jpg|Haveno de Iraklio, Kreto
File:Ναύπλιο 7797.jpg|Urbo Nafplio
File:Thessaloniki (5).JPG|Grekaj restoracioj en Ladhadhika, Tesaloniko
File:Simi 1.jpg|Insulo Simi island, suda Egea Maro
File:Milos 029.jpg|Strando de Sarakiniko sur insulo Meloso, Cikladoj
File:Imaret,_Kavala.JPG|Domaro Imaret en Kavala.

## Referencoj 
## Bibliografio 
* 

*  
 
*

## Eksteraj ligiloj 
*Oficiala retejo "Vizitu Grekujon"  
*Greka Nacia Turisma Organizaĵo 
*Grekaj Vojaĝaj Paĝoj 
*Protokolo por Venoj al Grekujo, Pasaĝera Lokiga Dokumento  


Grekujo